上年復活節拍賣會親自入貨 黎昭昇新馬賽展現超力量
2024年04月11日 14:45
東網電視
更多新聞短片
黎昭昇首度以「超力量」出戰新馬賽,當然希望省靚招牌。
周日舉行首場新馬賽,對於上季開倉嘅黎昭昇,今次原來係佢首次參加新馬賽,雖然開倉至今新血源源不絕,但多數都係52分起步,成熟程度較佳嘅3、4歲PPG,2歲未跑嘅新馬,原來今季先至出現,仲係今次有份出戰「超力量」同「雄彬飛翔」兩匹咁大把。
兩匹馬雖然來自唔同拍賣會,但都係同出自蔡神仙至愛嘅「豪華房車」(Toronado)一族,而今次呢匹「超力量」,睇嚟Jamie都好重視,因為係佢開倉後,上年親自飛去殷利殊復活節拍賣會入貨馬匹,拍賣會上佢就買咗5匹周歲馬,而「超力量」亦係最高價購入馬匹,以31萬澳元替旗下馬主投得。
雖然身價折實都係百多萬,但更重要係黎昭昇為旗下馬主親自入貨,當然係精挑細選,今次搵到愛將潘頓出擊,埋門試閘一放到底,走勢相當純熟,睇吓呢匹「超力量」係咪可以成為黎昭昇嘅生招牌,就此一擊即中。